Document ID: /roh_data/filtered/fineweb-2-filterrobots_roh.jsonl.gz/54289

L'occurenza è per l'emprima giada a San Murezzan. In eveniment che custa radund 3,5 milliuns francs e che ha duvrà in temp da preparaziun da 3 onns. La presidenta dal comité d'organisaziun, Leta Joos è da Samedan ed ha ina buna rait en il sport da chaval. «Mo uschè è quai grategià da metter en pe il turnier», di ella.
La gronda sfida è la plazza da turnier
La plazza da turnier è la pli gronda sfida – ina ch'ins dat en ils mauns da profis: precis en quels dad Anton Walser. El ha l'unica firma en Svizra da bajegiar plazzas da sella.
Sia incumbensa è da bajegiar si la plazza. Sco emprim cun plattas da gumma, lasura il sablun da quarz maschadà cun fibras. Tut quai sto vegnir maschadà pliras giadas e surtut dovra la plazza ova. Radund 60'000 liter aua al di. Suenter mintga prova ston Anton Waser è ses collavuraturs ir en la plazza culs tractors per dar ova al sablun.